തെറ്റിയിലും തുളസിയിലും അറിയേണ്ടത് അഴകിന്റെ തെറ്റി അലങ്കാരച്ചെടിയായും ഔഷധസസ്യമായും പൂജാദ്രവ്യമായും പ്രാധാന്യമര്ഹിക്കുന്ന തെറ്റിയില് ചുവപ്പ്, വെള്ള, മഞ്ഞ, റോസ് എന്നീ നിറങ്ങളില് പൂക്കളുണ്ടാകുന്നു. തെറ്റിപ്പൂവില് ചെകുത്താന് കൂടിയപോലെ എന്ന ശൈലി നമുക്ക് പണ്ടേ സുപരിചിതമാണല്ലോ? നാട്ടുവഴികളിലും വീട്ടുമുറ്റത്തും തെറ്റിച്ചെടികളില്ലാത്ത നാട്ടിന്പുറങ്ങള് ഉണ്ടായിരുന്നില്ല. സന്ധ്യാവന്ദനത്തിനും തെറ്റി പതിവാണ്. തെറ്റിയുടെ ശാസ്ത്രനാമം ഇക്സോറ കോക്സീനിയ എന്നാണ്. സസ്യകുടുംബം റൂബിയേസിയേ, പൂങ്കുലകള് ശാഖാഗ്രങ്ങളില് കാണപ്പെടുന്നു. തെറ്റി മന്ദാരം തുളസി പിച്ചകപ്പൂമാലചാര്ത്തി എന്ന ഗാനം പ്രസിദ്ധമാണല്ലോ. പലവിധ ഔഷധങ്ങള്ക്കും ചുവന്ന തെറ്റിയാണ് ഉത്തമം. കമ്ബ് മുറിച്ച് നട്ടോ പതിവച്ചോ പുതിയ തൈകള് ഉല്പാദിപ്പിക്കാം. ബോണ്സായ് രീതിയില് വളര്ത്താനും കഴിയും. തെറ്റി വേര് തേങ്ങാനീരില് ചേര്ത്തരച്ചു പുരട്ടിയാല് ദേഹത്തുണ്ടാകുന്ന പരുക്കള് പൊട്ടിപ്പോകുകയും വേദനയും ചൊറിച്ചിലും ശമിക്കുകയും ചെയ്യും. തെറ്റിപ്പൂവ് അരച്ച് വെളിച്ചെണ്ണ കാച്ചിപുരട്ടുന്നത് കുട്ടികള്ക്കുണ്ടാകുന്ന ത്വക്ക് രോഗങ്ങള് മാറാന് സഹായിക്കും. തെറ്റിവേര് അല്പം കുരുമുളകും ചേര്ത്തരച്ച് മോരില് കലക്കി കഴിച്ചാല് വയറ്റിളക്കം, ഗ്രഹണി മുതലായ രോഗങ്ങള്ക്ക് ശമനമുണ്ടാകും. പൂമൊട്ട് ജീരകം കൂട്ടിച്ചതച്ച് ചെറിയ കിഴികെട്ടി മുലപ്പാലില് ഇട്ടുവച്ചിരുന്നശേഷം കണ്ണിലൊഴിച്ചാല് ചെങ്കണ്ണ്, കണ്ണിലെ നീര്, വേദന, ചൊറിച്ചില് എന്നിവയ്ക്ക് ആശ്വാസമാകും. ദി കര്മങ്ങള്ക്ക് ഒഴിവാക്കാനാകാത്ത ഈ ഔഷധസസ്യം പൂന്തോട്ടത്തിന് അഴകും ഐശ്വര്യവും അലങ്കാരവുമാണ്. തുളസിയുടെ പരിശുദ്ധി തുളസി ഭവനങ്ങളുടെ വിശുദ്ധിയാണ്. പുരാണങ്ങളുമായി ബന്ധപ്പെട്ട ഒരു ചെടിയാണിത്. നമ്മുടെ തറവാടുകളില് ഉണ്ടായിരുന്ന തുളസിത്തറ കഴിഞ്ഞകാലത്തിന്റെ നല്ല ഓര്മ്മ നമ്മുടെ മനസില് കൊണ്ടുവരുന്നു. മധുരയിലേക്ക് തിരിച്ചുവന്ന കൃഷ്ണന് ദേവകിയും വാസുദേവരും ചേര്ന്ന് തുലാഭാരം നേര്ന്നപ്പോള് തുളസിയില കൊണ്ടുമാത്രമേ തുലാഭാരം പൂര്ണമാക്കാന് കഴിഞ്ഞുള്ളൂയെന്ന കഥ പ്രസിദ്ധമാണ്. ക്ഷേത്രങ്ങളിലെ തുളസീതീര്ത്ഥവും കൊങ്ങിണി സമുദായക്കാരുടെ തുളസിക്കല്യാണവും ഉദ്ദിഷ്ടകാര്യം നടക്കുമോ എന്നറിയാന് തുളസിയില പറത്തുന്നതും പ്രസിദ്ധമാണ്. രാമബാണമേറ്റ് മരണപ്പെട്ട രാവണന്റെ ഭാര്യ മണ്ഡോദരി ഭഗവാന് കൃഷ്ണന്റെ കാരുണ്യം കൊണ്ട് തുളസിച്ചെടിയായി മാറി എന്നൊരു ഐതിഹ്യമുണ്ട്. എന്നാല് മഹാവിഷ്ണുവിന്റെ ഭാര്യയായ ലക്ഷ്മീദേവിയാണ് തുളസിച്ചെടിയായി മാറിയതെന്നത് മറ്റൊരു വിശ്വാസം. പൂജാദ്രവ്യങ്ങളില് പ്രഥമസ്ഥാനമാണ് തുളസിക്കുള്ളത്. കൃഷ്ണതുളസി, വെള്ള തുളസി, കാട്ടുതുളസി എന്നിവയാണ് പ്രധാന ഇനങ്ങള്. ഇതില് കൃഷ്ണതുളസിയാണ് പൂജാവിധികളില് സര്വസാധാരണയായി ഉപയോഗിച്ചുവരുന്നത്. ലാമിയേസിയേ കുടുംബത്തില്പ്പെട്ട തുളസിയില് 150ല്പ്പരം ഇനങ്ങളുണ്ട്. ശാസ്ത്രനാമം ഒസിമം സാങ്റ്റം. വിത്ത് പാകി മുളപ്പിച്ച തൈകളാണ് നടാനായി ഉപയോഗിക്കുന്നത്. നാടന്പ്പാട്ടുകളിലും തുളസിച്ചെടിയെക്കുറിച്ചുള്ള പരാമര്ശമുള്ളതായി കാണാം. പെറ്റുകിടക്കും കുത്തിപ്പെണ്ണിന് ഈറ്റുമരുന്നായി തൃത്താവ് ദ്വാദശിനാളില് പൂജക്കൊരു പൂദളമായി കരിത്തുളസി. ഔഷധമായി തുളസി ഉപയോഗിക്കുമ്ബോള് തൃത്താവ് എന്ന പേരില് അറിയപ്പെടുന്നു. തുളസി നീര് തേള് വിഷം, പാമ്ബിന് വിഷം, പനി, വസൂരി, ചിക്കന്പോക്സ് എന്നിവയ്ക്ക് പ്രതിവിധിയായി ഉപയോഗിക്കുന്നു. അര്ബുദം, വെള്ളപോക്ക്, ഹൃദ്രോഗം, ശ്വാസകോശരോഗങ്ങള്, ചുമ, ഛര്ദ്ദി, നേത്രരോഗങ്ങള്, ഉദരരോഗങ്ങള് എന്നിങ്ങനെ വിവിധ രോഗങ്ങള്ക്ക് തുളസിയില ചേര്ത്തുള്ള ഔഷധങ്ങള് ഉപയോഗിച്ചുവരുന്നു. തുളസിതൈലവും തുളസികാപ്പിയും തുളസിയിലയുടെ ആവിയും നാട്ടുവൈദ്യത്തില് പ്രധാനമാണ്. അന്തരീക്ഷ മലിനീകരണം തടയാനും കീടബാധയകറ്റാനും പദാര്ത്ഥങ്ങള് ഈര്പ്പരഹിതമായി സൂക്ഷിക്കാനും കൊതുകശല്യം കുറയ്ക്കാനും തുളസിക്കുള്ള കഴിവ് പഴമക്കാര് കണ്ടെത്തിയിരുന്നു.